Alpabetong Penisyo

Ang alpabetong Penisyo ay isang alpabeto (para mas maging tiyak, isang abyad) na kilala sa modernong panahon sa pamamagitan ng mga inskripsyong Kananita at Arameo na matatagpuan sa buong rehiyon ng Mediteraneo.

Ang alpabetong Penisyo ay tinatawag ding Maagang Sulat Linyar o  sa Ingles (sa kontekstong Semitiko, hindi konektado sa Minoeng sistema ng pagsulat), dahil isa itong maagang paglinang ng piktograpikong sulat Proto- o Lumang Kananita, patungo sa linyar, paalpabetong sulat, na nagmamarka rin ng paglipat mula sa multi-direksyonal na sistema ng pagsulat, kung saan iba-iba ang direksyon ng pagsusulat, patungo sa kontroladong sulat na pahalang at kanan-pakaliwa. Ang hinalinhan nito, alpabetong Pro-Kananita, Lumang Kananita, o maagang Kanlurang Semitiko, na ginamit sa mga huling yugto ng Hulihang Panahon ng Bronse una sa Canaan at pagkatapos sa mga kahariang Sirio-Heteo, ay ang pinakamatandang ganap na alpabeto, na nagmumula talaga sa mga heroglipikong Ehipsiyo.

Ipinansulat ang alpabetong Penisyo ng mga wikang Kananita ng Simulang Panahon ng Bakal, na isinubkategorya ng mga mananalaysay bilang wikang Penisyo, Ebreo, Moabita, Amonita at Edomita, pati Lumang Aramaiko. Humantong ang paggamit nito sa Penisya (Lebante sa tabing-dagat) sa malawakang pagpapakalat nito sa labas ng sakop-Kananita, ipinakalat ng mga Penisyong mangangalakal sa buong Mediteraneo, kung saan hiniram at binago ng maraming iba pang kultura. Naging isa ito sa mga pinakamalaganap na ginagamit na sistema ng pagsulat. Patuloy na ginamit ang alpabetong Penisyo sa Sinaunang Kartago hanggang ika-2 dantaon BK (kilala bilang wikang Puniko), habang sa ibang lugar, nagbunga ito ng mga iba't ibang pambansang alpabeto, kabilang dito ang Aramaiko at Samaritano, iilang sulat Anatolyano, at mga sinaunang alpabetong Griyego. Sa Malapit na Silangan, naging labis na matagumpay ang alpabetong Arameo, na umakay sa parisukating sulat Ebreo at sulat Arabe, bukod sa iba pa. 

Binubuo ang "Penisyong tumpak" ng 22 katinig lamang, habang pahiwatig ang mga tunog-patinig, ngunit ginagamit ng mga ilang huling baryante ang matres lectionis para sa mga ilang patinig. Dahil inukit ang mga titik gamit ang panulat, karamihan ng mga titik ay anggular at matuwid, ngunit unti-unting sumikat ang mga kursibang bersyon, na humantong sa alpabetong Neo-Puniko ng Hilagang Aprika sa panahong Romano. Kadalasan, kanan-pakaliwa ang pagsulat ng Penisyo, pero sa mga ilang teksto, nagsasalisi ang direksyon (bustropedon). 

 Titik Pangalan Kahulugan Numerong halaga Transliterasyon Kaukulan titik sa Ebreo Arabe Griyego Latin 35px|Aleph  kapong baka  1    א ﺍ  Αα  Aa 35px|Beth bēth  bahay  2 b  ב  ﺏ  Ββ Bb 35px|Gimel gīmel  panghilagpos/kamelyo  3  g ג  ﺝ  Γγ  Cc, Gg 35px|Daleth dāleth  pinto  4  d ד  ﺩ  Δδ  Dd 35px|He  hē dungawan  5 h   ה  ﻩ Εε  Ee 35px|Waw wāw  kawit  6  w  ו  ﻭ (Ϝ ϝ), Υυ Ff, Uu, Vv, Ww, Yy 35px|Zayin zayin  sandata  7  z   ז  ﺯ Ζζ  Zz 35px|Heth  bakod  8   ח  ﺡ  Ηη  Hh 35px|Teth  gulong  9   ט  ﻁ  Θθ 35px|Yodh yōdh  bisig/kamay  10  y  י  ﻱ Ιι  Ii, Jj 35px|Kaph kaph  palad  20  k  כ  ﻙ Κκ  Kk 35px|Lamedh lāmedh  patpat  30 l  ל  ﻝ  Λλ Ll 35px|Mem mēm  tubig  40  m  מ  ﻡ Μμ  Mm 35px|Nun nun  ahas  50 n  נ  ﻥ  Νν Nn 35px|Samekh sāmekh  isda  60 s  ס  ﺱ Ξξ, Χχ Xx 35px|Ayin   mata  70   ע  ﻉ Οο  Oo 35px|Pe  pē bibig  80  p  פ  ﻑ Ππ  Pp 35px|Sade  papirus  90   צ  ﺹ  (Ϻϻ) 35px|Qoph qōph  butas ng karayom  100  q ק  ﻕ  (Ϙϙ)  Qq 35px|Res rēš  ulo  200 r  ר  ﺭ  Ρρ Rr 35px|Sin šin  ngipin  300  š ש  ش  Σσ  Ss 35px|Taw tāw  sagisag  400 t  ת  ﺕ  Ττ Tt

 Mga sanggunian 

Kategorya:Mga abyad